**TikTok** er eit kinesisk sosialt nettverk der brukarane kan dela korte videoar, i all hovudsak gjennom ein mobilapp. Videoane inneheld ofte framføringar med song-miming, humor, dans eller matlaging. Nettstaden er blitt forboden i fleire land eller har fått kritikk for brot på personvernlovgjeving, overvaking av brukarane og trugsmål mot nasjonal tryggleik.

Nettverket har det Beijing-baserte selskapet ByteDance som eigar. Dette blei skipa i 2012 av Zhang Yiming. I 2017 blei TikTok-appen gjeven ut for marknaden utanfor Kina. TikTok er ikkje tilgjengeleg i Kina, men i 2016 lanserte ByteDance applen Douyin for den kinesiske marknaden. TikTok og Douyin er identiske, men Douyin har andre retningslinjer. TikTok er populært i Asia, USA og store delar av verda, og appen var tilgjengeleg på 39 språk i 2020. I september 2018 var TikTok den mest nedlasta appen i USA den månaden – den fyrste kinesiske appen som oppnådde dette.

Per 2021 var det registrert éin milliard brukarar. Totale nedlastingar var omtrent tre milliardar i juni 2021.

Historie
--------

Forløparen til TikTok var heiter Musical.ly. Musical.ly blei skapt av Alex Zhu og Luyu Yang, og blei kjøpt opp for éin milliard dollar i november 2017 av ByteDance, som allereie hadde lansert TikTok. I august 2018 blei alle Musical.ly-kontoane overført til TikTok, og Musical.ly blei seinare lagt ned.

Funksjonar
----------

Brukarar på TikTok kan laga korte videoer av seg sjølv eller andre. Dei kan opptre på ulike måtar, til dømes ved å mime til musikk, dansa, synga eller anna. Ein kan legge til effektar, musikk og eigen lyd. Det går an å lage duettar, ved at fleire brukarar filmar eigne videoar og legg dei ut saman. Videoar lagt ut på TikTok kan også delast på andre sosiale medium. Det går også an å gje ut videoane privat, berre for vennar og utvalde følgjarar. Fleire av videoane har gått viralt og skapt ulike TikTok-trender. TikTok har også blitt brukt til filmkritikk, ofte ved hjelp av memar og lipsyncing.

1. ↑  Ting, Deanna (30. oktober 2019). «Everything you need to know about ByteDance, the company behind TikTok». *Digiday* (på engelsk). Henta 20. januar 2020.
2. ↑  «Zhang Yiming». *Forbes* (på engelsk). Henta 20. januar 2020.
3. ↑  Ting, Deanna (30. oktober 2019). «Everything you need to know about ByteDance, the company behind TikTok». *Digiday* (på engelsk). Henta 20. januar 2020.
4. ↑  «Douyin, TikTok app in China, hits 400 million daily active users». *TechCrunch* (på engelsk). Arkivert frå originalen 22. mars 2021. Henta 20. januar 2020.
5. ↑  Verberg, Gabi. «Are Douyin and TikTok the Same?». *www.whatsonweibo.com* (på engelsk). Henta 20. januar 2020.
6. ↑  «Support Center | TikTok». *support.tiktok.com*. Henta 20. januar 2020.
7. ↑  Bastone, Nick. «A viral video app you've probably never heard of had more downloads in September than Facebook, YouTube, or Snapchat». *Business Insider*. Henta 20. januar 2020.
8. ↑  «TikTok Revenue and Usage Statistics (2021)». *Business of Apps* (på engelsk). 10. januar 2019. Henta 14. november 2021.
9. ↑  «TikTok Revenue and Usage Statistics (2021)». *Business of Apps* (på engelsk). 10. januar 2019. Henta 15. november 2021.
10. ↑  «The popular Musical.ly app has been rebranded as TikTok». *The Verge* (på engelsk). 2. august 2018.
11. ↑  «China's Bytedance scrubs Musical.ly brand in favor of TikTok». *Reuters* (på engelsk). 2. august 2018.
12. ↑  «TikTok, explained». *Vox* (på engelsk). 10. desember 2018.
13. ↑ . ISSN 1059-1028 .  Missing or empty `|title=` (hjelp)
14. ↑  «The 10 Most Popular TikTok Trends to Follow in 2019». *Mediakix* (på engelsk). 21. juni 2019. Arkivert frå originalen 11. mars 2020.
15. ↑  «Criticism in the age of TikTok – a video essay». *Sight & Sound*. 2019.